[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "COVID-19 a dylanwadu ar benderfynwyr"}, {"text_idx": "#000007", "text": "Gwnaeth y sesiwn ddiweddaraf yn ein cyfres o ddigwyddiadau COVID-19 ganolbwyntio ar beth mae\u2019r pandemig wedi\u2019i olygu o ran dylanwadu ar benderfynwyr. Dyma Jess Blair gyda chrynodeb o\u2019r drafodaeth."}, {"text_idx": "#000008", "text": "Yn y bedwerydd digwyddiad yn y gyfres Paratoi ar gyfer Dyfodol Gwahanol gan CGGC, edrychwyd ar ddylanwadu ar bolisi. Gydag etholiad nesaf y Senedd wedi\u2019i drefnu ar gyfer llai na blwyddyn o nawr, sut mae argyfwng COVID wedi effeithio ar sut mae mudiadau\u2019n meithrin cydberthynas a\u0302 phenderfynwyr ac yn dylanwadu ar bolisi?"}, {"text_idx": "#000010", "text": "Mae\u2019r pandemig cyfredol wedi effeithio ar sut mae mudiadau\u2019n dylanwadu ar wleidyddion mewn llawer o ffyrdd. Mae penderfynwyr hefyd yn gweithio ar sail argyfwng. Mae\u2019r cyfuniad hwn yn sicrhau nad busnes fel arfer yw hi i\u2019r byd gwleidyddol yng Nghymru."}, {"text_idx": "#000013", "text": "Gwnaeth cyfranogwyr y digwyddiad rannu eu profiadau o ran sut mae\u2019r gydberthynas rhyngddyn nhw a phenderfynwyr wedi\u2019i heffeithio."}, {"text_idx": "#000017", "text": "Dywedodd cyfranogwr o Cancer Research UK, \u2018Mae wedi bod yn anodd i ni yn y sector iechyd, oherwydd mae pobl wedi cael eu dwyn ynghyd o bob math o leoedd i ymateb i COVID.... Mae\u2019n gwella nawr, ond mae ansicrwydd ynghylch sut i gael gwasanaethau ar waith eto\u2019."}, {"text_idx": "#000018", "text": "Yn y sector gofal cymdeithasol, nododd cyfranogwr, \u2018Un peth rydyn ni wedi sylwi arno yn Anabledd Cymru yw bod y sgwrs wedi symud o fodel cymdeithasol i fodel meddygol yn ystod y pandemig. Er enghraifft, mae agweddau pobl tuag at bobl anabl wedi newid. Mae hwn wedi bod yn rhwystredig iawn i ni. Mae pethau wedi mynd am yn o\u0302l\u2019."}, {"text_idx": "#000022", "text": "Gyda newid llwyr o\u2019r gwaith nodweddiadol o gynnal cynadleddau pleidiau a chyfarfodydd wyneb yn wyneb a\u0302 gwleidyddion, mae mudiadau\u2019n cael anhawster gwybod sut i weithio a\u0302 phleidiau er mwyn sicrhau bod eu gofynion polisi\u2019n cael eu cynnwys mewn maniffestos pleidiau, sef prif nod unrhyw fudiad ymgyrchu."}, {"text_idx": "#000027", "text": "I eraill nad ydynt wedi cyhoeddi eu galwadau etholiadol eto, mae\u2019r prosesau wedi\u2019u heffeithio\u2019n ddirfawr."}, {"text_idx": "#000028", "text": "\u2018Rydyn ni wedi cydweithio\u2019n eang wrth ddatblygu ein maniffesto, pan oedden ni\u2019n gallu trefnu digwyddiadau a thynnu pobl i mewn, ond yn amlwg, mae hynny\u2019n llawer anoddach nawr\u2019, nododd cyfranogwr, a wnaeth hefyd amlinellu pryderon mawr ynghylch symud i broses gydweithio ar-lein a chynnwys y rheini ag anawsterau dysgu neu broblemau gwrando."}, {"text_idx": "#000031", "text": "Mae Jess Blair wedi cyflwyno crynodeb o\u2019r trafodaethau sydd wedi\u2019u cynnal a\u0302\u2019r sector gwirfoddol ynghylch y digwyddiadau yn ein cyfres, Paratoi ar gyfer Dyfodol Gwahanol."}, {"text_idx": "#000032", "text": "Sut mae pandemig y coronafeirws wedi effeithio\u2019n ariannol ar y sector gwirfoddol\nSut gallwn ni adeiladu ar ymateb cymunedau i goronafeirws\nDarparu gwasanaethau ar o\u0302l COVID-19"}, {"text_idx": "#000034", "text": "Mae COVID-19 wedi effeithio ar fywydau pawb. Mae\u2019r cyfyngiadau symud wedi gorfodi pob un ohonom i wneud pethau\u2019n wahanol, ac i wneud gwahanol bethau. Mae wedi cyflwyno posibiliadau newydd \u2013 da a drwg."}, {"text_idx": "#000035", "text": "Wrth i lunwyr polisi ddechrau edrych ymlaen, mae\u2019r digwyddiadau hyn yn cynnig gofod i rannu dysgu, ystyried goblygiadau ar gyfer y dyfodol a thrafod beth mae hyn yn ei olygu ar gyfer penderfyniadau a wneir heddiw."}, {"text_idx": "#000036", "text": "Paratoi ar gyfer dyfodol gwahanol: Newid Hinsawdd\nDydd Iau 11 Mehefin 4-5pm\nBydd y sesiwn hon yn canolbwyntio ar oblygiadau\u2019r ffordd rydyn ni\u2019n ymateb i\u2019r newid yn yr hinsawdd. Rhagor o wybodaeth a chadw lle.\nParatoi ar gyfer dyfodol gwahanol: Economi Llesiant\nDydd Iau 18 Mehefin 12-1pm\nBydd y sesiwn hon yn canolbwyntio ar beth allai hyn ei olygu ar gyfer creu Economi Llesiant. Bydd modd cadw lle ar dudalen Eventbrite CGGC."}, {"text_idx": "#000037", "text": "Gallwch gofrestru i gael ein diweddariadau dyddiol ar COVID-19 (Llun \u2013 Gwe). Bydd y rhain yn rhoi\u2019r newyddion diweddaraf i\u2019r sector gwirfoddol yng Nghymru ar COVID-19, ac yn eich galluogi i gael y ddolen cadw lle wedi\u2019i hanfon yn syth i\u2019ch mewnflwch, yn ogystal a\u0302 chyflwyno gwybodaeth ddefnyddiol arall ar COVID-19. Gallwch hefyd anfon e-bost at amonteith@wcva.cymru i fynegi eich diddordeb yn y digwyddiadau hyn."}, {"text_idx": "#000041", "text": "Ymunwch a\u0302 ni ar y cyfryngau cymdeithasol"}]